Kogumikus "Jää..." ilmuvad kordusena Jaan Kaplinski proosapoeemid "Jää ja kanarbik" (1989) ning "Jää ja Titanic" (1995). Mõlemad lood keskenduvad inimese ja looduse vahekorrale, enese määratlemisele nii looduse kaudu kui sellele vastandumise läbi. Kogumiku kolmas tekst, Tartu Ülikooli biosemiootika professor Kalevi Kulli kirjutatud "Jää pärast", on omamoodi filosoofiliseks kommentaariks kahele eelnevale.